Aila Koivistoinen

Aila Hellevi Humalamäki (o.s. Koivistoinen, 19. tammikuuta 1952 Suonenjoki – 16. marraskuuta 1980)Aila Hillevi Humalamäki, Ähtärin hautausmaa, Ähtäri, hautapaikka 1-K-07-001-004, viitattu 12.1.2026 oli suomalainen juoksija, joka edusti seuratasolla Suonenjoen Vasamaa ja Kuopion Sisu-Veikkoja.Urheilumme Kasvot Osa 2, Koivistoinen, Aila Hellevi, sivu 738, vastaavat toimittajat Risto Rantala, Markku Siukonen, Seppo Tukiainen, Oy Scandia Kirjat Ab, Keuruu 1974

Koivistoinen kuului Suomen joukkueeseen, joka sai hopeaa Waregemin maastojuoksun MM-kilpailujen 1973 joukkuekilpailussa. Henkilökohtaisessa kilpailussa hän oli 50:s. Kalevan kisoissa hän oli parhaimmillaan viides 3 000 metrillä Joensuussa 1972.

Aila Koivistoinen eli "Iita" saavutti 30 SVUL:n Pohjois-Savon piirin mestaruutta eri lajeissa, neljännen sijan A-tyttöjen SM-maastojuoksussa vuonna 1969, kultaa vuotta myöhemmin ja kahdeksannen sijan naisten sarjassa vuonna 1971. Hiihdossa hän sijoittui tyttöjen SM-kisoissa viidenneksi vuonna 1970, nuorten sarjassa kuudenneksi vuonna 1971 ja naisten viestissä neljänneksi vuonna 1971.

Koivistoinen oli ammatiltaan kosmetologi asuen loppuvuotensa Ähtärissä edustaen juoksukilpailuissa Ähtärin Kiekko-Haukkoja. Uransa lopettanut Koivistoinen kuoli syöpään 28-vuotiaana marraskuussa 1980. Koivistoinen, avionimeltään Humalamäki, on haudattu Ähtärissä Ähtärin hautausmaalle.

 Henkilökohtaiset ennätykset 
 Ulkoradat 
MatkaAikaPaikkaVuosi800 m2.20,0Kuopio19721 500 m4.40,6Oulu19713 000 m10.03,4Hyvinkää1973

 Lähteet 

Luokka:Suomalaiset keskimatkojen juoksijat
Luokka:Suomalaiset kestävyysjuoksijat
Luokka:Suomalaiset maastojuoksijat
Luokka:Suomalaiset maastohiihtäjät
Luokka:Vuonna 1952 syntyneet
Luokka:Vuonna 1980 kuolleet